ང་ཚོས་གོང་ནས་སྨྲས་པ་ལྟར།བསླབ་བྱའི་བརྗོད་བྱ་ལྷ་ཆོས་སྒྲུབ་ཚུལ་གྱི་ཕྱོགས་ལ་གཞོལ་འདུག་པ་ནི་བསྙོན་དུ་མེད་པ་ཞིག་དང་།དེ་ནི་བསླབ་བྱ་དང་ལེགས་བཤད་གཉིས་ཀྱི་བརྗོད་བྱའི་ཐད་ཀྱི་ཁྱད་པར་ཡིན་ཏེ།ལེགས་བཤད་ཀྱི་བསྟན་བཅོས་ནི་ཕལ་ཆེ་བ་ཆོས་བྱེད་ཁྱིམ་པ་རྣམས་ཀྱི་དོན་དུ་བརྩམས་པ་ལྟར་སྣང་བས།བརྗོད་བྱའི་ནང་དོན་ཀྱང་མི་ཆོས་སྐྱོང་ལུགས་ཀྱི་ཕྱོགས་ལ་གཞོལ་འདུག་པ་བཞིན་དང་བོད་བཙན་པོའི་སྐབས་ཀྱི་བསླབ་བྱར་ནང་དོན་ཐད་རྩོམ་ལུས་དེ་གཉིས་ཀྱི་ཁྱད་ཆོས་ལྡན་པ་ཡིན་ཞེས་སྨྲས་ན་འོས་སྙམ་མོ།།